HUSK DETTE FOR BILAGSLEVERING:

FOR ALLE NÆRINGSDRIVENDE:

* På [www.snohettaregnskap.no](http://www.snohettaregnskap.no) har vi lagt ut aktuelle skjema som vi ber dere fylle ut så nøyaktig som mulig **pr. 31.12.2023**.
	+ Du kan gjerne komme innom ditt kontor for å få et fysisk eksemplar om du heller vil det.
* Alle bilag datert 2023 skal leveres, dette gjelder også selv om de ikke er betalt før etter nyttår.
* Skriv gjerne forklaring på bilag slik at vi effektivt kan håndtere dem korrekt. Dersom det på bilaget ikke klart fremkommer formål, bruksområde og hva som faktisk er innkjøpt så noterer du en forklaring direkte på bilaget: småinnkjøp, investeringer, byggevarer, rørlegger, elektriker. Husk eventuelt også på å påføre hvilke bygninger det gjelder, og evt. fordeling mellom vedlikehold og påkostning.
* Kontoutdrag og årsoppgaver for alle innskudd og for alle lån.
* Polise for bedriftsforsikring.
* Lever alle utgående fakturaer.
* Ordne med all lønn før 31.12.2023.
* Frist for betaling av skattetrekk og arbeidsgiveravgift er 15.januar.
* Frist for lønnsmelding (A-melding) 5.januar. 🡪 Husk gebyrer om dette ikke overholdes
* Husk kassetelling, varetelling, periodisering og vareuttak. Skjema finnes på vår hjemmeside. «Skjema for årsoppgjøret».

Spesielt for aksjeselskaper:

* Endringer i eiersammensetning gjennom året sendes oss innen 5.januar 2023;
* Oversikt/opplysning over eventuelle endringer i lån og kreditter/mellomregninger mellom selskap og aksjonær. Penger du skylder selskapet bli som hovedregel beskattet som utbytte etter regler for aksjonærlån. - Husk i tillegg at aksjonærlån må ha markedsrente. Ta eventuelt en prat med oss. Pass på å ha orden på dette gjennom året og per nyttår.

Personlige forhold (for personlige skatteytere, ikke AS):

* Bruk av privatbil i næring kan fradragsføres med kr. 3,50 pr. km. Km-tallet skal dokumenteres med ført kjørebok over næringsbruken eller et mest mulig realistisk anslag. Begrensning på 6.000 km. Husk også å oppgi km-stand 01.01.2023 og 31.12.2023.
* Alle lønnsoppgavene du/dere har mottatt.
* Endring i familiesituasjon / sivil status må opplyses.
* Oppgaver fra Verdipapirsentralen, aksjeoppgaver mv.
* Oppgaver over avkastning på livsforsikringer/andre forsikringer.
* Utskrifter vedrørende påløpte renter på private lån.
* Beregning / oppgave over utgifter til barnehage/barnepass, og kjøreutgifter i samband med dette. Liste og oppsummering over kjøring til og fra arbeid.
* Skattekort henter vi elektronisk – den som skal ha frikort for første gang må søke om dette - skatteetaten.no
Endre fra frikort til skattekort om man tjener mer enn 65 000 kr for 2023.

SKATTE OG AVGIFTS – TIPS OG RÅD:

|  |
| --- |
| * Husk at tidlig levering av bilag er viktig for kvalitet, frister og mulighet for ferskere informasjon. *Normalt sett bør det være levert 5 til 10 dager inn i ny periode*
* Det legges opp til at alle som ikke leverer løpende skal levere annenhver måned, 6 ganger per år. Etterføring etter behov eller ved avtale.
* Aksjonærregisteroppgavene skal inneholde utvidede opplysninger om endringer i lån og

mellomregninger og vil kunne skape utfordringer i forhold til inngangsverdi på aksjer. * Oversikt over din lønn:i Altinn kan du under skjema og tjenester søke opp «Mine inntekter og arbeidsforhold». Du vil da kunne bestille opplysninger om det som er innrapportert på deg gjennom året.
* Husk oppdatering av OTP-avtalen for dine ansatte med ved lønnsreguleringer.
* Lag liste med vurdering av tap på kundefordringer og lever til din regnskapsfører. Be eventuelt om bistand av oss, vi kan bistå deg i vurdering og regler.

For bistand i forbindelse med dette og andre forberedelser så er du velkommen til å ta kontakt med oss.  |